বিহারের দুর্ভিক্ষ ১৮৭৩-৭৪
১৮৭৩-৭৪ এর বিহারের দুর্ভিক্ষ যা ১৮৭৩-৭৪ এর বাংলার দুর্ভিক্ষ নামেও পরিচিত। ব্রিটিশ ভারতের বিহার প্রদেশ, বাংলা ও তার পার্শ্ববর্তী প্রদেশগুলি বিশেষত উত্তর-পশ্চিম প্রদেশ এবং ওউধ অঞ্চল খরাজনিত এই দুর্ভিক্ষের কবলে পড়ে। প্রায় ১,৪০,০০০ বর্গকিলোমিটার (৫৪,০০০ মা২) অঞ্চল এবং ২১.৫ মিলিয়ন জনগণ এই দুর্ভিক্ষে আক্রান্ত হয়। স্যার রিচার্ড টেম্পল দুর্ভিক্ষ চলাকালীন বাংলার নবনিযুক্ত লেফটেন্যান্ট গভর্নর ছিলেন। অনভিজ্ঞতা সত্ত্বেও দুর্ভিক্ষ আক্রান্ত অঞ্চলে ত্রাণ পৌঁছিয়ে দিতে সফল হয়েছিলেন। এই সফলতার চূডান্ত ফলাফল এই যে দুর্ভিক্ষের সময় কম মানুষের মৃত্যু ঘটেছে (ঘটেনি বললেই চলে)।